**LĒMUMS**

Liepājā

|  |  |
| --- | --- |
| 2022.gada 21.jūlijā | Nr.298/11  (prot. Nr.11, 35.§) |

Par zemesgabala Turaidas ielā 2A,

blakus nekustamajam īpašumam

Turaidas ielā 4, daļas iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, un daļēji atrisinātu daudzdzīvokļu māju iedzīvotāju sadzīves atkritumu novietošanas problēmu, kā arī, lai veicinātu iekšpagalmu sakārtošanu mikrorajonos, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1.apakšpunktu, izskatot Dzīvokļu īpašnieku apsaimniekošanas biedrības "TURAIDAS 4" 2022.gada 9.maija iesniegumu "Par zemes nomas līguma noslēgšanu", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 7.jūnija priekšlikumu (sēdes protokols Nr.11) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 14.jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Iznomāt Dzīvokļu īpašnieku apsaimniekošanas biedrībai "TURAIDAS 4" (reģistrācijas Nr.40008089925; juridiskā adrese: Turaidas iela 4-9, Liepāja), kā dzīvojamās mājas Turaidas ielā 4 pārvaldniekam (apsaimniekotājam), uz 5 (pieciem) gadiem zemesgabala Turaidas ielā 2A (kadastra Nr.1700 002 0288), Liepājā, blakus nekustamajam īpašumam Turaidas ielā 4, daļu 15 kv.m platībā (pielikumā) teritorijas labiekārtošanai un sadzīves atkritumu novietnes ierīkošanai dzīvojamās mājas Turaidas ielā 4 iedzīvotājiem.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1.punktā minētā zemesgabala Turaidas ielā 2A (kadastra Nr.1700 002 0288), blakus nekustamajam īpašumam Turaidas ielā 4, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks saskaņā ar Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 1.punktā minētajai zemesgabala daļai kadastra vērtēšanas vajadzībām noteikt lietošanas mērķi - trīs, četru un piecu stāvu daudzdzīvokļu māju apbūve (kods 07 02).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja Dzīvokļu īpašnieku apsaimniekošanas biedrības "TURAIDAS 4" vainas dēļ līgums par lēmuma 1.punktā minētā zemesgabala Turaidas ielā 2A, blakus nekustamajam īpašumam Turaidas ielā 4, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |